CELEX: C2007/155/11
Language: mt
Date: 2007-07-07 00:00:00
Title: Kawża C-492/04: Digriet tal-Qorti tal-Ġustizzja ta' l- 10 ta' Mejju 2007 (talba għal deċiżjoni preliminari tal-Finanzgericht Baden-Württemberg — il-Ġermanja) — Lasertec Gesellschaft für Stanzformen mbH vs Finanzamt Emmendingen (Artikolu 104(3)(i) tar-Regoli tal-Proċedura — Moviment liberu tal-kapitali — Libertà ta' stabbiliment — Tassazzjoni — Taxxa fuq il-kumpanniji — Kuntratt ta' self bejn il-kumpanniji — Kumpannija residenti li tissellef — Kumpannija azzjonista li ssellef stabbilita f'pajjiż terz — Kunċett ta' sehem rilevanti — Ħlas ta' interessi fuq is-self — Kwalifika — Tqassim moħbi tal-profitti)

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/7
            
         Digriet tal-Qorti tal-Ġustizzja ta' l-10 ta' Mejju 2007 (talba għal deċiżjoni preliminari tal-Finanzgericht Baden-Württemberg — il-Ġermanja) — Lasertec Gesellschaft für Stanzformen mbH vs Finanzamt Emmendingen
   (Kawża C-492/04) (1)
   
   (Artikolu 104(3)(i) tar-Regoli tal-Proċedura - Moviment liberu tal-kapitali - Libertà ta' stabbiliment - Tassazzjoni - Taxxa fuq il-kumpanniji - Kuntratt ta' self bejn il-kumpanniji - Kumpannija residenti li tissellef - Kumpannija azzjonista li ssellef stabbilita f'pajjiż terz - Kunċett ta' “sehem rilevanti’ - Ħlas ta' interessi fuq is-self - Kwalifika - Tqassim moħbi tal-profitti)
   (2007/C 155/11)
   Lingwa tal-kawża: Il-Ġermaniż
   Qorti tar-rinviju
   Finanzgericht Baden-Württemberg
   Partijiet fil-kawża prinċipali
   
      Rikorrenti: Lasertec Gesellschaft für Stanzformen mbH
   
      Konvenuta: Finanzamt Emmendingen
   Suġġett
   Talba għal deċiżjoni preliminari — Finanzgericht Baden-Württemberg — Interpretazzjoni ta' l-Artikoli 56(1), 57(1) u 58 KE — Leġislazzjoni fiskali nazzjonali — Taxxa fuq il-profitti tal-kumpanniji — Taxxa fuq l-interessi mħallsa minn kumpannija nazzjonali bħala rimunerazzjoni għal kapitali mislufa lil kumpannija azzjonista stabbilita f' pajjiż terz, liema interessi huma meqjusa bħala dividendi moħbija
   Dispożittiv
   Miżura nazzjonali li bis-saħħa tagħha l-interessi fuq is-self imħallsa minn kumpannija b'kapital azzjonarju residenti lil azzjonist mhux residenti li għandu sehem rilevanti fil-kapital ta' din il-kumpannija huma, f'ċertu kundizzjonijiet, meqjusa li huma tqassim ta' profitti moħbija, taxxabbli f'idejn il-kumpannija li tissellef, tolqot b'mod kbir ħafna l-eżerċizzju tal-libertà ta' l-istabbiliment skond l-Artikolu 43 u dawk suċċessivi. Dawn id-dispożizzjonijiet ma jistgħux jiġu invokati f'sitwazzjoni fejn hemm implikata kumpannija ta' pajjiż terz.
   
      (1)  ĠU C 31 tal-5.2.2005.